
Uznesenie Okresný súd Stará Ľubovňa v statusovej veci fyzickej osoby: A. B., nar. XX.XX.XXXX, trvale bytom C. XXX, zastúpený procesným opatrovníkom : A. D. E., vyššia súdna úradníčka Okresného súdu Stará Ľubovňa, na návrh B. F., nar. XX.XX.XXXX, trvale bytom C. XXX, za účasti prokurátora Okresnej prokuratúry v Starej Ľubovni, v konaní o obmedzenie spôsobilosti na právne úkony, takto rozhodol: I. Súd konanie z a s t a v u j e. II. O trovách štátu súd rozhodne samostatným uznesením. III. Žiaden z účastníkov n e m á n á r o k na náhradu trov tohto konania. odôvodnenie: 1. Dňa 19.11.2025 bol tunajšiemu súdu doručený návrh navrhovateľa na obmedzenie spôsobilosti na právne úkony A. B., nar. XX.XX.XXXX, trvale bytom C. XXX. 2. Na pojednávaní dňa 15.04.2026 navrhovateľ do zápisnice súdu uviedol, že vzhľadom na vypracovaný znalecký posudku a jeho záver, na návrhu netrvá a tento berie v celom rozsahu späť. Prokurátor Okresnej prokuratúry v Starej Ľubovni na pojednávaní dňa 15.04.2026 konštatoval, že súhlasí so späťvzatím návrhu, a teda so zastavením konania, vzhľadom na závery znaleckého posudku, z ktorého teda vyplýva, že na základe znaleckého posudku nie je celkovo dôvod obmedzenia spôsobilosti na právne úkony u osoby o spôsobilosti ktorej sa koná, t.j. A. B.. 3. Podľa § 29 ods. 1 Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. S poukazom na citované zákonné ustanovenia, s prihliadnutím na to, že navrhovateľ zobral svoj návrh v celom rozsahu späť a nie je potrebné v konaní pokračovať, súd konanie zastavil. 7. Podľa § 58 ods. 1 CMP, o nároku na náhradu a o výške trov konania rozhoduje súd v rozhodnutí, ktorým sa konanie končí.
8. Podľa § 58 ods. 2 CMP, o nároku štátu na náhradu trov konania a o výške náhrady trov konania štátu, môže súd rozhodnúť samostatným uznesením aj po vydaní rozhodnutia, ktorým sa konania končí. 9. Súd v súlade s citovaným zákonným ustanovením § 58 ods. 2 CMP, rozhodol tak, že o trovách štátu rozhodne samostatným uznesením. 10. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 11. O trovách konania súd rozhodol podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu navrhovateľ a prokurátor nemôžu podať odvolanie, pretože sa ho na pojednávaní výslovne vzdali do zápisnice súdu po vyhlásení rozhodnutia (§ 368 CSP) Proti tomuto uzneseniu procesný opatrovník a osoba o spôsobilosti, ktorej sa koná môže podať odvolenie v lehote 15 dní odo dňa jeho doručenia na Okresnom súde Stará Ľubovňa, písomne, v troch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

